OpenLLM-France/wikimedia huggingface dataset:
# Køge

Køge (en el passat escrit Kjøge) és una ciutat portuària danesa situada al nord-est de l'illa de Sjælland, a la costa de la badia de Køge. Tot i pertànyer a la regió de Sjælland també forma part de la regió metropolitana de Copenhaguen. És la seu del govern municipal del municipi de Køge, amb més de 35.000 habitants és la principal població del municipi i la divuitena ciutat de Dinamarca per població.
Al centre de la ciutat vella hi ha un gran nombre de cases antigues amb estructura de fusta, especialment al voltant de la zona coneguda com a Køge Torv, com per exemple la Køge Rådhus del 1550 o la Kong Hans' Gård del 1634. Un altre element d'interès és l'església gòtica de sant Nicolau (Sankt Nicolai Kirke), construïda entre el 1250 i el 1300, amb la seva torre de 43 metres d'altura que és un punt de referència per a tota la ciutat. A prop hi ha la casa d'estructura de fusta més antiga de Dinamarca, del 1527, avui dia utilitzada com a biblioteca, i l'estàtua de Frederic VII creada per Herman Wilhelm Bisser el 1869.
La ciutat és a uns 22 quilòmetres de Store Heddinge, a 24 km de Roskilde, a 26 km de Ringsted, a 27 km de Faxe, a 39 km de Copenhaguen i a uns 53 km de Vordingborg.
Tot i que l'assentament ja existia al segle xii, Køge va ser fundada oficialment l'any 1288 per mitjà d'una carta de privilegis atorgada pel rei Erik VI, que concedia a la vila els mateixos drets que Roskilde.

## Població

L'any 2011 la població de la ciutat va passar per primer cop dels 35.000 habitants.

## Personatges il·lustres

* Søren Larsen, (n. 1981), futbolista.

## Referències

* ↑ Køge Bibliotek: Det gamle hus i Kirkstræde
* ↑ Statistikbanken Tabel BEF44, Danmarks Statistik
# Universitat Pontifícia de la Santa Creu

La Universitat Pontifícia de la Santa Creu és una institució universitària situada a Roma, inaugurada el 15 d'octubre del 1984 que està a càrrec de la Prelatura de la Santa Creu i Opus Dei.
Als seus orígens s'anomenà Centre Acadèmic Romà de la Santa Creu, fins que la Santa Seu la va erigir com a universitat pontifícia, el 9 de gener del 1990, la qual cosa vol dir que pot donar ensenyaments eclesiàstics de les llicenciatures de filosofia i teologia. Actualment també s'hi estudien les llicenciatures de Dret Canònic i Comunicació institucional. Els seus graus acadèmics de llicenciatura i doctorat tenen validesa canònica completa. L'Institut Superior de Ciències Religioses de l'Apollinare (ISSRA), creat el 1986 i que depèn de la Facultat de Teologia, concedeix el títol de Llicenciat en Ciències Religioses amb el primer cicle i de Llicenciat Magistral en Ciències Religioses quan s'acaba el bienni de l'especialitat. També té un Departament d'Idiomes i un Centre de Formació Sacerdotal. El 2005 tenia 1.400 estudiants de 97 països i el 2009, 7.000 estudiants de 102 procedències. Alguns d'ells reben anualment sosteniment econòmic per part del Centre Acadèmic Romà Fundació (CARF) per realitzar els seus estudis eclesiàstics.

## Enllaços externs

* Pàgina oficial de la universitat
* Institut Superior de Ciències Religioses d'Apolinar

## Referències

* ↑ «Cronologia». Universitat Pontifícia de la Santa Creu. Arxivat de l'original el 20 de desembre 2013. [Consulta: 13 setembre 2013].
* ↑ «La Universidad Pontificia de la Santa Cruz celebra 20 años». Zenit.org, 11-01-2005 [Consulta: 13 setembre 2013].
* ↑ «anglès&sid=1157#.UjM91cZmiSo University of the Holy Cross celebrates 25th anniversary». Rome Reports, 04-11-2009 [Consulta: 13 setembre 2013].
* ↑ «Un sacerdote por 73.000 euros» (en castellà).
# Jean Maréchal

Jean Maréchal (Orleans, 27 de febrer de 1910 - Montigny-le-Bretonneux, 23 de desembre de 1993) va ser un ciclista francès, que fou professional entre 1929 i 1947. La seva principal victòria fou la París-Tours de 1930.
En finalitzar la seva carrera professional va fer de director esportiu de l'equip de París al Tour de França de 1950 i 1951.
És el pare d'Alain Maréchal, també ciclista professional.

## Palmarès

* 1928
** 1r al Gran Premi de Thizy
* 1930
** 1r a la París-Tours
** 2n a la París-Roubaix

### Resultats al Tour de França

* 1931. 31è de la classificació general

### Resultats al Giro d'Itàlia

* 1930. Abandona

## Enllaços externs

* Web familiar (francès)
# Yzernay

Yzernay és un municipi francès, situat al departament de la Maine-et-Loire i a la regió del País del Loira.
# Sant Vicenç de Susqueda

Sant Vicenç de Susqueda era una església de Susqueda (Selva) que estava inclosa a l'Inventari del Patrimoni Arquitectònic de Catalunya.

## Descripció

L'Església de Sant Vicenç estava emplaçada en l'indret conegut popularment com el "Barri de Dalt o de l'Església".
Per tal de dur a terme un estudi rigorós, estructurarem l'anàlisi de l'Església de Sant Vicenç en tres parts: en primer lloc, tenim l'edifici de l'església pròpiament. Com es pot veure en fotografies antigues l'església es manifestava, a la pràctica, en format de nau rectangular amb dues capelles laterals, una per banda respectivament, les quals estaven ubicades en el tram intermedi de la nau. Pel que fa als exteriors, la nau estava desproveïda de qualsevol aparell ornamental. Trencava lleument aquesta discreció o uniformitat compositiva, la façana senzilla composta per un portal d'arc rebaixat, seguit en l'estrat intermedi d'una fornícula que podria albergar al seu interior una hipotètica talla de Sant Vicenç al qual estava dedicat aquesta església. En el registre superior es trobava un ull de bou de petites dimensions i tancava la façana una coberta piramidal esgraonada.
En segon lloc, en els peus de l'església podíem observar el campanar de grans proporcions. Es tractava d'un campanar de torre de planta quadrada, amb quatre ulls per cara - les obertures de la planta baixa eren arcades de mig punt, mentre que les del pis superior eren rectangulars-, i teulada a quatre vessants.
Adossat a la part dreta de l'església i delimitat perimetralment per un mur de tancament que arrencava de la façana lateral de l'església hi havia el cementiri primigeni del poble de Susqueda, el qual era anunciat per sis grans xiprers.
Pel que fa a la resolució dels espais exteriors cal dir que en les tres construccions s'ha optat pel mateix procediment, és a dir a base de la conjugació de pedres fragmentades, còdols de riu manipulats a cops de martell i blocs rústics de pedra sense desbastar i treballar i tota aquesta barreja lligada amb morter de calç i sense cap mena de revestiment, a excepció de la façana de l'església.
Només en anys d'extrema sequera apareix, al bell mig, el teulat del cloquer, l'edifici més alt del nucli antic.

## Referències

* 1 2 3 4 5 6 «Sant Vicenç de Susqueda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Emperadriu Wu (Zhaolie)

    En aquest nom xinès, el cognom és Wu.
Emperadriu Wu :
| Xinès tradicional: | Xinès tradicional: | 吳皇后 |
| Xinès simplificat: | Xinès simplificat: | 吴皇后 |
L'Emperadriu Wu (morta el 245 EC), nom personal desconegut, formalment coneguda com l'Emperadriu Mu (穆皇后; literalment: "L'Emperadriu Justa"), va ser una emperadriu de l'estat de Shu Han durant el període dels Tres Regnes de la història xinesa.
Ell va ser l'última esposa de Liu Bei i l'única emperadriu de Liu Bei, l'emperador fundador de Shu Han; ella també hi era la germana menor de Wu Yi (吳懿). El seu pare, el nom del qual no és registrat en la història, va ser un amic de Liu Yan, i va seguir a Liu Yan a la Província de Yi (益州, avui en dia Sichuan i Chongqing) quan aquest últim va ser fet governador. A causa de l'amistat entre el seu pare i Liu Yan, ella va estar casada amb el fill de Liu Yan, Liu Mao (劉瑁). Després de la mort de Liu Mao, ella no es va tornar a casar per un temps.
Quan Liu Bei va arrabassar-li la Província de Yi al cunyat de la Dama Wu, Liu Zhang, en el 214, ell ja s'havia efectivament divorciat de la seva esposa la Dama Sun, la germana de Sun Quan. Després de la presa de la Província de Yi, ell es casà amb la Dama Wu. Quan ell va reclamar per a si mateix el títol de Príncep de Hanzhong en el 219, ell la va fer la seva princesa. Després de la caiguda de la Dinastia Han Oriental en el 220 (amb l'abdicació de l'Emperador Xian vers Cao Pi), Liu Bei va reclamar per a si mateix el títol imperial de Han en el 221, establint l'estat de Shu Han. Més tard aqueix any, ell va crear-hi a Wu com la seva emperadriu. Després del transir de Liu Bei en el 223, el seu fill i successor Liu Shan la va honrar com l'emperadriu vídua. Ella va faltar en el 245.

## Vegeu també

* Llista de persones dels Tres Regnes

## Anotacions

* ↑ Els Registres dels Tres Regnes és inconsistent en afirmar si bé ella, o bé la mare de Liu Shan (la Dama Gan), va ser soterrada amb el seu marit Liu Bei.

## Referències

* Chen Shou. Registres dels Tres Regnes, Capítol 34, Biografies de les concubines dels dos emperadors.
* Sima Guang. Zizhi Tongjian, Capítols 69, 74.
# Cases del Pi

Les Cases del Pi són una pedania de la vila d'El Pinós, al Vinalopó Mitjà, País Valencià. Té 42 habitants (2010). Està ubicat a uns 7 km al sud del centre municipal. La seua denominació prové d'un pi que domina al llogaret principal del barri.
Aquesta pedania, formada per un xicotet nucli de població i caserius disseminats, forma part del paratge conegut com a Cañada del Trigo o Canyada del Trigo, que també abasta un barri homònim de Jumella, així com la pedania de Les Cases de Dalt, a la Favanella, ambdues ja a territori de la Regió de Múrcia. Històricament, aquestos tres nuclis han estat molt units: comparteixen església, festivitats (Cases del Pi mai no han tingut festes de manera regular) i activitat econòmica, sobretot agrària (vi, oli, cereals) i, darrerament, àrids.

## Referències

* ↑ Pérez Pérez, Francisco José. «Pedanies del Pinós». Ajuntament d'El Pinós. Arxivat de l'original el 2011-09-04. [Consulta: 16 setembre 2012].
# Mikael Lustig

Carl Mikael Lustig (Umeå, el 13 de desembre de 1986) és un futbolista professional suec que juga com a lateral dret i central amb l'AIK i l'equip nacional de Suècia.
Mikael Lustig amb la selecció sueca - Caixes de navegació :
Selecció de futbol de Suècia – Eurocopa 2012
1 Isaksson •
2 Lustig •
3 Mellberg •
4 Granqvist •
5 M. Olsson •
6 Elm •
7 Larsson •
8 Svensson •
9 Källström •
10 Ibrahimović •
11 Elmander •
12 Wiland •
13 J. Olsson •
14 Hysén •
15 Antonsson •
16 Wernbloom •
17 Safari •
18 Holmén •
19 Bajrami •
20 Toivonen •
21 Wilhelmsson •
22 Rosenberg •
23 Hansson •
Entrenador: Hamrén
Selecció de futbol de Suècia – Eurocopa 2016
1 Isaksson •
2 Lustig •
3 Johansson •
4 Granqvist •
5 M. Olsson •
6 Forsberg •
7 Larsson •
8 Ekdal •
9 Källström •
10 Ibrahimović (c) •
11 Berg •
12 Olsen •
13 Jansson •
14 Lindelöf •
15 Hiljemark •
16 Wernbloom •
17 Augustinsson •
18 Lewicki •
19 Kujović •
20 Guidetti •
21 Durmaz •
22 Zengin •
23 Carlgren •
Entrenador: Hamrén
Selecció de futbol de Suècia – Copa del Món de futbol de 2018
1 Olsen •
2 Lustig •
3 Lindelöf •
4 Granqvist  •
5 Olsson •
6 Augustinsson •
7 Larsson •
8 Ekdal •
9 Berg •
10 Forsberg •
11 Guidetti •
12 Johnsson •
13 Svensson •
14 Helander •
15 Hiljemark •
16 Krafth •
17 Claesson •
18 Jansson •
19 Rohdén •
20 Toivonen •
21 Durmaz •
22 Thelin •
23 Nordfeldt •
Seleccionador: Janne Andersson
Selecció de futbol de Suècia – Eurocopa 2020
1 Olsen •
2 Lustig •
3 Lindelöf •
4 Granqvist (c) •
5 Bengtsson •
6 Augustinsson •
7 Larsson •
8 Ekdal •
9 Berg •
10 Forsberg •
11 Isak •
12 Johnsson •
13 Svensson •
14 Helander •
15 Sema •
16 Krafth •
17 Claesson •
18 Jansson •
19 Svanberg •
20 Olsson •
21 Kulusevski •
22 Quaison •
23 Nordfeldt •
24 Danielson •
25 J. Larsson •
26 Cajuste •
Entrenador: Andersson :
# Grammy a la millor interpretació de música tradicional estatunidenca

El Prermi Grammy per la millor interpretació de música tradicional estatunidenca és una categoria de la cerimònia anual dels Premis Grammy. Aquest va ser presentat per primera vegada en els 57ns Premis Grammy.
Segons l'Acadèmia de Gravació Americana o NARAS, el guardó inclou tots els subgèneres de la música tradicional americana, la qual inclou: Americana, Bluegrass, Blues o Folk. La categoria està oberta per artistes en solitari, duets, trios o grups, tanmateix, aquest premi és per a un única peça musical.

## Premis
### Dècada del 2020

| Edició | Imatge | Guanyador(s)/ Guanyadora/es | Obra | Nominats/ Nominades | Ref |
| 62 | | Sara Bareilles | "Saint Honesty" | | |

## Referències

* ↑ «SAMPLES TO BE ALLOWED IN ALL GRAMMY® AWARD SONGWRITING CATEG» (en anglès), 12-06-2014. [Consulta: 14 juliol 2020].
* ↑ «Grammy interpretació americana 2020» (en anglès). [Consulta: 27 gener 2020].
# El Castell

«el Castell» té aquests significats:
* El castell, obra de Kafka
* Toponímia:
** El Castell (Bolvir), nucli al municipi de Bolvir (Cerdanya)
** El Castell (Castellfollit del Boix), nucli al municipi de Castellfollit del Boix (Bages)
** El Castell (Malgrat de Mar), nucli al municipi de Malgrat de Mar (Maresme)
** El Castell (Teià), nucli al municipi de Teià (Maresme)
** El Castell (Ulldecona), nucli al municipi d'Ulldecona (Montsià)
** El Castell (Oliana), nucli al municipi d'Oliana (Alt Urgell)
** El Castell de Guadalest, municipi de la comarca de la Marina Baixa
** El Castell de Vilamalefa, municipi de la comarca de l'Alt Millars
** El Castell (Navès), muntanya al municipi de Navès (Solsonès)
** El Castell (Campelles), cim al municipi de Campelles (Ripollès
** Edificis:
*** El Castell (el Bruc), edifici al municipi d'el Bruc (Anoia)
*** El Castell (el Brull), edifici al municipi d'el Brull (Osona)
*** El Castell (Guardiola de Berguedà), edifici al municipi de Guardiola de Berguedà (Berguedà)
*** El Castell (l'Espunyola), edifici al municipi de l'Espunyola (Berguedà)
*** El Castell (l'Estany), masia al municipi de l'Estany (Moianès)
*** El Castell (Martorelles), edifici al municipi de Martorelles (Vallès Oriental)
*** El Castell (Muntanyola), edifici al municipi de Muntanyola (Osona)
*** El Castell (Olocau), edifici d'Olocau de la comarca valenciana del Camp de Túria
*** El Castell (Pontós), edifici al municipi de Pontós (Alt Empordà)
*** El Castell (Sant Pere de Torelló), edifici al municipi de Sant Pere de Torelló (Osona)
*** El Castell (Tavertet), edifici al municipi de Tavertet (Osona)
*** El Castell (Beuda), edifici històric al municipi de Beuda (Garrotxa)
*** El Castell (Camarasa), edifici històric al municipi de Camarasa (Noguera)
*** El Castell (Castelldefels), edifici històric al municipi de Castelldefels (Baix Llobregat)
*** El Castell (Gelida), edifici històric al municipi de Gelida (Alt Penedès)
*** El Castell de Ciutat, restes d'un antic castell al poble de Castellciutat, al municipi de la Seu d'Urgell (Alt Urgell)
*** El Castell (Santa Maria de Martorelles)
# FK Pelister Bitola

El FK Pelister Bitola (en macedònic ФК Пелистер) és un club de futbol macedoni de la ciutat de Bitola.

## Història

El club fou format el 1924 amb el nom d'Omladina, adoptant més tard el de Pelister i SK Bitola. Després de la II Guerra Mundial, el 1945 l'equip adoptà de nou el nom de Pelister, que ha mantingut des d'aleshores.

## Palmarès

* Copa macedònia de futbol: 1
** 2001

## Enllaços externs

* Web oficial
* UEFA.com (anglès)
* Fòrum Arxivat 2008-07-08 a Wayback Machine.
# Sebeka

Sebeka és una població dels Estats Units a l'estat de Minnesota. Segons el cens del 2000 tenia 710 habitants.

## Demografia

Segons el cens del 2000, Sebeka tenia 710 habitants, 332 habitatges, i 188 famílies. La densitat de població era de 111,4 habitants per km².
Dels 332 habitatges en un 26,2% hi vivien nens de menys de 18 anys, en un 45,5% hi vivien parelles casades, en un 8,4% dones solteres, i en un 43,1% no eren unitats familiars. En el 40,7% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,9% tenia menys de 18 anys, un 8,3% entre 18 i 24, un 23% entre 25 i 44, un 19,9% de 45 a 60 i un 24,9% 65 anys o més.
L'edat mediana era de 41 anys. Per cada 100 dones de 18 o més anys hi havia 82,4 homes.
La renda mediana per habitatge era de 23.693 $ i la renda mediana per família de 36.429 $. Els homes tenien una renda mediana de 27.115 $ mentre que les dones 19.531 $. La renda per capita de la població era de 14.933 $. Entorn de l'11,7% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sebeka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Sebeka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# El riu Suzhou

El riu Suzhou (títol original:Suzhou he - 苏州河) és una pel·lícula franco-alemanya-xinesa dirigida per Lou Ye, estrenada el 2000. Ha estat subtitulada al català. Per al seu segon film, el guionista-director Lou Ye ha escollit l'ambient dels molls construïts ràpidament al voltant del riu Suzhou, abans que la façana moderna i neta de Xangai. Es pot veure aquesta obra com un exemple típic de la "sisena generació" de directors xinesos, tant pel tema com per l'estil.
La feina important de la càmera vídeo subjectiva es revela aquí tant una experimentació formal i narrativa com una necessitat pràctica: el llargmetratge ha estat en efecte rodat sense autorització als carrers de Xangai, cosa que li ha suposat la prohibició de distribució a la Xina continental. En una perspectiva purament cinematogràfica, aquesta obra evoca Vertigo d'Alfred Hitchcock amb el seu tema del doble femení.

## Argument

La història segueix les vides de quatre personatges al marge de la societat xinesa. Mardar (Jia Hongsheng) és missatger amb moto i Moudan (Zhou Xun) és la filla d'un ric home de negocis que Mardar ha de portar a la ciutat. Mardar i Moudan s'enamoren.

## Repartiment

* Zhou Xun: Meimei/Moudan
* Jia Hongshen: Mardar
* Hua Zhongkai: Lao B.
* Yao Anlian: Boss
* Nai Any: Mada

## Premis i nominacions

* Nominada al Gran Premi de la Unió de la crítica de cinema l'any 2001.
* Gran Premi del Festival del Film de París l'any 2000, així com el premi de la millor actriu per a Xun Zhou.
* Tigre d'or del Festival Internacional de Cinema de Rotterdam l'any 2000 per a Lou Ye.
* Premi FIPRESCI a la Viennale l'any 2000.
* Gran Premi Asturias al Festival del Film Internacional de Gijón l'any 2000 per a Lou Ye.
* Premi de la crítica al Fantasporto l'any 2000 per a Lou Ye.

## Referències

* ↑ «El riu Suzhou». esadir.cat.
* ↑ «entrevista amb Lou Ye».
* ↑ Lim, Dennis «In ‘Spring Fever,’ Lou Ye Confronts China’s Repression» (en anglès). The New York Times, 30-07-2010. ISSN: 0362-4331.
# Abdulrahman Fawzi

Abdulrahman Fawzi (àrab: عبد الرحمن فوزي, ʿAbd ar-Raḥmān Fawzī) (Port Saïd, 11 d'agost de 1909 – el Caire, 16 d'octubre de 1988) fou un futbolista egipci de la dècada de 1930.
Fou internacional amb la selecció d'Egipte amb la qual participà en la Copa del Món de futbol de 1934. Fou el primer jugador africà en marcar en una Copa del Món de futbol.
Pel que fa a clubs, destacà a Al-Masry i Al Mokhtalat / Farouk.
Trajectòria com a entrenador:
* 1947–1956: Farouk / Zamalek
* 1953–1954: Egipte (comitè nacional)
* 1956: Ghazl El Mahalla
* 1957–1962: Aràbia Saudita
* 1960–1961: Al-Sekka Al-Hadid
* 1975: Al-Sekka Al-Hadid

## Referències

* ↑ «FIFA.com - 1934 FIFA World Cup Italy ™», 14-06-2010. Arxivat de l'original el 2010-06-14. [Consulta: 2 desembre 2021].
* ↑ «1934: The flying Egyptian». BBC Sport, 03-05-2002.
* ↑ Meet the First Arab Footballer to Ever Score at the World Cup a raseef22.com
# Mikael Nalbandian

Mikael Nalbandian (Միքայել Նալբանդյան en armeni) (14 de novembre de 1829 - 12 d'abril de 1866) va ser un escriptor armeni que va dominar la literatura armènia del segle xix.

## Biografia

En gran part autodidacta, Nalbandian va provar el sacerdoci però ho va deixar aviat per anar a estudiar medicina a la Universitat de Moscou (1854-1858). En col·laboració amb Stepanos Nazaryan va fundar l'influent diari l'Aurora boreal (Hyusisapayl). Va viatjar extensament arreu d'Europa: Varsòvia, Berlín, París, Londres i Constantinoble, així com a l'Índia. Les seves activitats van conduir a la seva detenció i empresonament a Sant Petersburg pel govern Tsarista el 1862. Va ser acusat d'incitar sentiments anti-tsaristes amb la distribució de literatura propagandista, eventualment va ser exiliat (el 1865) a Kamixin, una àrea remota a més de 800 km. de Moscou, a la riba oest del Volga a l'óblast de Saràtov. Va morir de tuberculosi a la presó un any més tard.
A Rússia es va prohibir tenir quadres o imatges de Nalbandian; però els seus retrats, amb el seu poema, Llibertat, imprès als marges, van ser difosos en secret.
Una de les seves obres més importants és Mer Hairenik que el 1991 es va adoptar oficialment com a himne de la república democràtica d'Armènia.

## Referències

* ↑ Bardarkjian, Kevork B. (ed.). A Reference Guide to Modern Armenian Literature. Wayne State University Press, 2000. ISBN 0-8143-2747-8.
* ↑ Gran Enciclopèdia Soviètica, 3a edició. – Moscou, 1970–77.

## Enllaços externs

* Poemes de Mikael Nalbandian
* Film «Գիշերվա մեջ առկայծող կրակը» a YouTube
# L7

L7 té els següents significats:
* L7 (grup de música), grup de rock estatunidenc
* L7, acrònim de la línia 7
# El Castell (Oliana)

El Castell d'Oliana és un nucli del municipi d'Oliana, a l'Alt Urgell. És el nucli originari de la vila, del segle x, al voltant del castell d'Oliana del que només en queden restes i l'antiga capella del castell i església parroquial de Sant Andreu del Castell. Va ser abandonat abans del segle xvi.
En el padró a 1-1-2010 hi havia 82 habitants de població disseminada. Es troba al vessant meridional de la serra de les Canals, vora el grau d'Oliana, a l'esquerra del riu Segre, seguint el curs d'aquest riu després de creuar el pont.
El poble del castell va ser abandonat abans del segle xvi traslladant-se els habitants a l'actual població d'Oliana.

## Referències

* ↑ «Oliana». Codis territorials i d'entitats. Nomenclàtor. Institut d'Estadística de Catalunya, 01-01-2010. [Consulta: 16 desembre 2011].
* ↑ GGCC, Oliana: El Castell d'Oliana.
* ↑ «Castell i antic poble d'Oliana». A: Alt Urgell. Andorra. Barcelona: Pòrtic, setembre del 1999, p. 69-70 (Catalunya Romànica. Guies comarcals). ISBN 84-7306-543-3.
# FK Nasaf Qarshi

El FK Nasaf Qarshi és un club de futbol uzbek de la ciutat de Qarshi. L'any 2011 for segon classificat a la lliga.
Evolució del nom:
* 1985–1991: Geolog
* 1992-1992: Pakhtachi
* 1993–1995: Nasaf
* 1996-1996: Dinamo-Nasaf
* 1996–avui: Nasaf

## Referències

* ↑ Club page Arxivat 2012-11-19 a Wayback Machine. at pfl.uz
* ↑ Club page Arxivat 2012-12-18 a Wayback Machine. at weltfussballarchiv
* ↑ „Nasaf finish Uzbek league runners-up. the-afc.com, 10 November 2011.